
న్యూఢిల్లీ : ఉత్కళ్ ఎక్స్ప్రెస్ ప్రమాదానికి కారణం రైల్వే అధికారులు, సిబ్బంది నిర్లక్ష్యమే కారణమని ప్రాథమిక సమాచారం. ఈ రైలు ప్రయాణిస్తున్న మార్గంలో నిర్వహణ పనులు జరుగుతున్నట్లు ఆ రైలు డ్రైవరుకు సమాచారం అందలేదని తెలుస్తోంది. ప్రముఖ ఆంగ్ల పత్రికకు రైల్వే శాఖలోని అత్యున్న అధికారి తెలిపిన వివరాల ప్రకారం ప్రమాదం జరిగిన సమయంలో మెయింటెనెన్స్ వర్క్ జరుగుతోంది, అయితే రైళ్ళ వేగంపై పరిమితులు విధించేందుకు సిబ్బంది ఎటువంటి చర్యలు తీసుకోలేదు. కనీసం హెచ్చరిక సంకేతాలు కూడా ఇవ్వలేదు. ప్రమాదం జరిగిన సమయంలో రైలు గంటకు 106 కి.మీ. వేగంతో ప్రయాణించింది. ట్రాక్ మెయింటెనెన్స్ వర్క్ జరిగేటపుడు గంటకు 10 నుంచి 15 కి.మీ. వేగంతో ప్రయాణించవలసి ఉంటుంది. అదేవిధంగా ఆ మార్గంలో ప్రయాణించే రైళ్ళ డ్రైవర్లకు సరైన రీతిలో హెచ్చరికలు, సంకేతాలు అందించవలసి ఉంటుంది.ఈ ఆరోపణలను మరో రైల్వే అధికారి తోసిపుచ్చారు. ట్రాక్ చెడిపోయి ఉంటే గంటకు 106 కి.మీ. వేగంతో వెళ్తున్న ఉత్కళ్ ఎక్స్ప్రెస్లోని 5 బోగీలు సురక్షితంగా ముందుకు వెళ్ళి ఉండేవన్నారు.ఒడిసాలోని పూరీ నుంచి ఉత్తరాఖండ్లోని హరిద్వార్ వెళ్లే కళింగ ఉత్కళ్ ఎక్స్ప్రెస్ శనివారం సాయంత్రం ముజఫర్నగర్కు 40 కిలోమీటర్ల దూరంలోని కటౌలీలో పట్టాలు తప్పిన సంగతి తెలిసిందే.

newdhilly : utkal express pramaadaaniki kaaranam railve adhikaarulu, sibbandi nirlakshyame kaaranamani praathamika samacharam. ee railu prayaanistunna maargamlo nirvahana panulu jarugutunnatlu aa railu draivaruku samacharam andaledani telustondi. pramukha aangla patrikaku railve saakhalooni atyunna adhikari telipina vivaraala prakaaram pramaadam jarigina samayamlo maintenence work jarugutondi, ayithe railla vegampai parimitulu vidhinchenduku sibbandi etuvanti charyalu teesukoledu. kaneesam hecharika sanketaalu kuudaa ivvaledu. pramaadam jarigina samayamlo railu gantaku 106 ki.mee. vegamtho prayaaninchindi. track maintenence work jarigetapudu gantaku 10 nunchi 15 ki.mee. vegamtho prayaaninchavalasi untundi. adevidhamgaa aa maargamlo prayaaninche railla driverlaku saraina reetilo heccharikalu, sanketaalu andinchavalasi untundi.ee aaropanalanu maro railve adhikari tosipuchhaaru. track chedipoyi unte gantaku 106 ki.mee. vegamtho veltunna utkal expresloni 5 bogilu surakshitamgaa munduku velli undevannaru.odisaloni puri nunchi uttaraakhandloni haridwar velle kalinga utkal express sanivaaram saayantram mujafarnagarku 40 kilometerla dooramlooni katouliiloo pattaalu tappina sangati telisinde.